Grandi Lavi (America)

I Grandi Lava di l'America sittintriunali sò un cumplessu di cinqui lava d'acqua dolci, tutti frà i più grandi di u mondu, chì custituisci una spezia di mari internu frà i Stati Uniti è u Canada.

 Carattaristichi 
I cinqui lava sò (da punenti à livanti, veni à dì à l'ingrossu da monti à vaddi):
 Lavu Supiriori (u più vastu è prufondu);
 Lavu Michigan (l'unicu cumplittamenti cumpresu in i cunfini statunitensi);
 Lavu Huron (u sicondu par superficia; à u so internu si trova Manitoulin, l'isula lacustri più grandi di u mondu);
 Lavu Erie, chì cunteni u minori vulumu di acqua;
 Lavu Ontariu, u più chjucu par via di a superficia;

Di u sistemu faci parti ancu u rilativamenti chjucu Lavu St. Clair, chì si trova nantu à a lingua di terra chì sipara i lava Huron è Erie. I lava Michigan è Huron sò à listessu liveddu è ùn sò micca culligati da un fiumu ma da i stretti di Mackinac (tantu ch'è poni essa cunsidarati com'è dui sizioni di un unicu lavu), mentri l'altri sò culligati da i fiuma St. Marys (da u Supiriori à l'Huron), St. Clair (da l'Huron à u St. Clair), Detroit (da u St. Clair à l'Erie) è Niagara (da l'Erie à l'Ontariu), annantu à u quali si trovani i famosi cascati. U sistemu hè culligatu à u mari da u fiumu San Lorenzo, chì sfocia in l'Atlanticu.

I Grandi Lava sò sempri stati impurtanti vii di cumunicazioni, è oghji grazia à parechji canali artificiali (par asempiu u canali Welland, chì parmetti di passà da u lavu Ontariu à u lavu Erie, fendu l'avvinta di i cascati di u Niagara) navi di grossu tunniddaghju poni ricuddà da l'Atlanticu finu à l'estremità di i lava Michigan è Supiriori. A faciulità di i cumunicazioni hà fattu ch'è molti di i più impurtanti cità di u Canada (Toronto annantu à u lavu Ontariu, Ottawa, Montréal è Québec annantu à u San Lorenzu) è di i Stati Uniti (Chicago annantu à u lavu Michigan, Detroit annantu à l'umonimu fiumu, Cleveland è Buffalo annantu à u lavu Erie) surghjissini annantu à i lava o nantu à i vii d'acqua chì i cullegani trà eddi è à u mari.

I grandi lava bagnani i costi di a pruvincia canadesa di l'Ontariu (un'altra pruvincia canadesa, u Québec, hè travirsata da u San Lorenzu) è di i stati statunitensi di Minnesota, Wisconsin, Illinois, Indiana, Michigan, Ohio, Pennsylvania è New York.










 Dati giugrafichi 
NomeSuperficia   (km2)Vulumu d'acqua (km3)Altitudina (m.s.l.m.)Prufundità media (m)Prufundità 

massima (m)!!width=100|Sviluppu custieri (km)Cumpresi l'isuli interni!!class="unsortable" |Profilo Lavu Supiriori82.41412.1001831474064.385120px Lavu Michigan57.7604.900176852812.636120px Lavu Huron59.6003.540176592296.156120px Lavu Erie25.74448317419641.370120px Lavu Ontario19.5291.63975862441.146120px

 Noti 

Fonti
'Ss'articulu pruveni in parti o in tutalità da l'articulu currispundenti di a wikipedia taliana.

Categoria:Giugrafia